প্রেম প্রত্যাখ্যান করায় কালকিনিতে স্কুলছাত্রীকে কুপিয়ে জখম
মাদারীপুরের কালকিনি উপজেলায় প্রেমের প্রস্তাব প্রত্যাখ্যান করায় এক স্কুলছাত্রীকে কুপিয়ে জখম করার অভিযোগ উঠেছে রূপম আকন (৩০) নামে এক যুবকের বিরুদ্ধে।







মঙ্গলবার বেলা পৌনে ১১টার দিকে কালকিনি পৌর এলাকার চরঝাউতলা গ্রামে।




আহত শুকতারা কালকিনি পাইলট বালিকা উচ্চ বিদ্যালয়ের দশম শ্রেণির ছাত্রী। সে একই এলাকার মোফাজ্জল হোসেনের মেয়ে।
ঘাতক রূপম কালকিনির সাহেবরামপুর এলাকার সালাম আকনের ছেলে। 
স্থানীয়দের বরাত দিয়ে কালকিনি থানার এসআই জসিমউদ্দিন জানান, স্কুল আসা-যাওয়ার পথে একই এলাকার রূপম আকন মেয়েটিকে প্রেমের প্রস্তাব দিয়ে আসছিলেন। মেয়েটি তা প্রত্যাখ্যান করেন।
মঙ্গলবার সকালে বাড়ি থেকে হেঁটে স্কুলে যাচ্ছিল শুকতারা। বাড়ির পাশের রাস্তায় একা পেয়ে বখাটে রূপম তাকে ধারালো অস্ত্র দিয়ে কুপিয়ে জখম করে পালিয়ে যায়।
পরে স্থানীয়রা অচেতন অবস্থায় মেয়েটিকে উদ্ধার করে কালকিনি স্বাস্থ্য কমপ্লেক্সে ভর্তি করে। 
এ ঘটনার পর থেকে রূপম পলাতক রয়েছেন। মেয়েটির পক্ষ থেকে মামলা হলে অবশ্যই ব্যবস্থা নেয়া হবে বলে জানান এসআই।

মাদারীপুরের কালকিনি উপজেলায় প্রেমের প্রস্তাব প্রত্যাখ্যান করায় এক স্কুলছাত্রীকে কুপিয়ে জখম করার অভিযোগ উঠেছে রূপম আকন (৩০) নামে এক যুবকের বিরুদ্ধে।